Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 577/12/7701	Bardejov, 9.11.2012
EEČ : 2-54-70-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V dobe od 01.01.2012 až doposiaľ ako otec detí XXXXX, nar. XXXXX a XXXXX, nar. XXXXX zverené do osobnej starostlivosti matky XXXXX, nar. 19.04.1986, trvale bytom XXXXX, ul. Fučíkova č. 42, prechodne bytom XXXXX, ul. Bezručova č. 25 v Šamoríne a inde neprispieval na ich výživu a to aj napriek tomu, že mu táto povinnosť bola určená rozsudkom Okresného súdu v XXXXX zo dňa 17.10.2011, ktorý nadobudol právoplatnosť dňa 17.12.2011 tak, že je povinný prispievať na výživu pre XXXXX a XXXXX sumou po 50 Eur mesačne na každé dieťa vždy do 20. dňa v mesiaci k rukám matky vopred, čím takto na výživnom ku dňu 27.07.2012 dlhuje sumu vo výške 570, Eur, taktiež mu bolo určené dlžné výživné pre XXXXX za obdobie od 01.03.2009 do 17.10.2011 vo výške 889,65 Eur a pre XXXXX za obdobie od 01.06.2009 do 17.10.2011 vo výške 946,65 Eur, ktoré je povinný uhradiť k rukám matky v splátkach vo výške 35 Eur na každé dieťa splatných spolu s bežným výživným, pričom prvá splátka sa stane splatnou v 20. deň mesiaca nasledujúceho po právoplatnosti tohto rozsudku pod následkom straty výhody splátok v prípade neuhradenia čo i len jednej splátky dlžného výživného, čo má za následok zročnosť celého plnenia, čím takto na dlžnom výživnom dlhuje spolu sumu vo výške 1.836,30 Eur.

lebo nie je tento skutok trestným činom a nie je dôvod na postúpenie veci
Odôvodnenie:
Uznesením povereného príslušníka PZ, Obvodného oddelenia PZ v XXXXX zo dňa 27.07.2012 sp.zn. ČVS: ORP-362/BJ-BJ-2012 bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona na tom skutkovom základe, že v dobe od 01.01.2012 až doposiaľ ako otec detí XXXXX, nar. XXXXX a Emmy Železnej, nar. XXXXX zverené do osobnej starostlivosti matky XXXXX, nar. 19.04.1986, trvale bytom XXXXX, ul. Fučíkova č. 42, prechodne bytom XXXXX, ul. Bezručova č. 25 v Šamoríne a inde neprispieval na ich výživu a to aj napriek tomu, že mu táto povinnosť bola určená rozsudkom Okresného súdu v XXXXX zo dňa 17.10.2011, ktorý nadobudol právoplatnosť dňa 17.12.2011 tak, že je povinný prispievať na výživu pre XXXXX a XXXXX sumou po 50 Eur mesačne na každé dieťa vždy do 20. dňa v mesiaci k rukám matky vopred, čím takto na výživnom ku dňu 27.07.2012 dlhuje sumu vo výške 570, Eur, taktiež mu bolo určené dlžné výživné pre XXXXX za obdobie od 01.03.2009 do 17.10.2011 vo výške 889,65 Eur a pre XXXXX za obdobie od 01.06.2009 do 17.10.2011 vo výške 946,65 Eur, ktoré je povinný uhradiť k rukám matky v splátkach vo výške 35 Eur na každé dieťa splatných spolu s bežným výživným, pričom prvá splátka sa stane splatnou v 20. deň mesiaca nasledujúceho po právoplatnosti tohto rozsudku pod následkom straty výhody splátok v prípade neuhradenia čo i len jednej splátky dlžného výživného, čo má za následok zročnosť celého plnenia, čím takto na dlžnom výživnom dlhuje spolu sumu vo výške 1.836,30 Eur.

	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX na meno matky detí XXXXX vyplatil dlh na bežnom výživnom vo výške 130,-Eur, pričom dlhuje na bežnom výživnom sumu 70 Eur. 

	Do spisového materiálu boli zabezpečené listinné dôkazy a to uhradené poštové poukážky zo strany obvineného v prospech matky maloletých detí z ktorých vyplýva, že obvinený XXXXX zaplatil po právoplatnosti rozsudku Okresného súdu v XXXXXzo dňa 17.10.2011, právoplatného dňa 17.12.2011, sumu 100 Eur a to dňa 20.12.2011, dňa 19.01.2012 sumu 100 Eur, dňa 20.02.2012 sumu 100 Eur, dňa 18.05.2012 sumu 120 Eur, dňa 18.06.2012 sumu 110 Eur, dňa 19.07.2012 sumu 110 Eur, dňa 22.08.2012 sumu 130 Eur, dňa 17.09.2012 sumu 130 Eur a dňa 15.10.2012 sumu vo výške 130 Eur. 

	V priebehu skráteného vyšetrovania bola vypočutá svedkyňa - poškodená, matka maloletých detí XXXXX, ktorá uviedla, že po odpočítaní súm, ktoré obvinený uhradil pre obidve deti na bežnom výživnom dlhuje obvinený ku dňu 24.09.2012 sumu 100 Eur.

Na základe vyššie uvedených skutočností vyplýva, že bolo chybne v skutkovej vete uznesenia o začatí trestného stíhania a vznesení obvinenia vymedzené obdobie, počas ktorého obv. XXXXX neprispieval poškodenej a to od 01.01.2012 doposiaľ, pričom skutočnosť bola taká, že obv. si plnil svoju povinnosť vyživovať iného každý mesiac okrem mesiaca marec 2012 a mesiaca apríl 2012. Obvinený si nesplnil svoju vyživovaciu povinnosť len za dva mesiace a to mesiac marec 2012 a apríl 2012, teda na bežnom výživnom matke maloletých detí dlhoval sumu 200 Eur. Vzhľadom k tomu, že obv. od mesiaca máj po mesiac október 2012 zaplatil matke maloletých detí sumu 130 Eur, tak k 7.11.2012 tejto dlhuje iba sumu 70 Eur. 

	Podľa § 207 ods. 1 Trestného zákona kto najmenej tri mesiace v období dvoch rokov neplní čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.

	Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

	Z výsledkov vykonaného dokazovania je zrejmé, že obv. XXXXX si neplnil svoju vyživovaciu povinnosť voči matke maloletých detí iba 2 mesiace a to mesiace marec, apríl 2012. Vzhľadom k tomu, že dlžná suma bežného výživného predstavovala sumu 200 Eur a časť tejto dlžnej sumy bežného výživného v rozsahu 130 Eur obv. XXXXX zaplatil matke maloletých detí XXXXX v priebehu mesiacov máj 2012 až október 2012 tak ako ho zaväzoval rozsudok Okresného súdu XXXXX, sp.zn. 1P/34/2011 zo dňa 17.10.2011 a teda nebola splnená zákonná podmienka trestného činu zanedbanie povinnej výživy podľa § 207 ods. 1 Tr. zák. a to kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného, pričom obvinený dlhuje matke maloletých detí ku dňu 7.11.2012 sumu 70 Eur, ktorá zodpovedá obdobiu ani nie jedného mesiaca, bolo potrebné rozhodnúť tak, ako je to uvedené vo výrokovej časti tohto uznesenia.

Za daného skutkového stavu je zrejmé, že zo strany obvineného neboli naplnené znaky skutkovej podstaty prečinu zanedbania povinnej výživy.

	Na základe vyššie uvedených skutočností bolo rozhodnuté tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor